Document ID: /roh_data/filtered/fineweb-2-filterrobots_roh.jsonl.gz/43481

Il runal la Péra è in lieu da sentupada a Trun. Quai mussà era il fatg che var 90% da las 367 acziunarias ed ils acziunaris èn da la regiun. Ma suenter 50 onns temp da manaschi na datti betg pli ina concessiun senza sanaziun. Perquai duai vegnir fatg lavurs per 469'000 francs. Remplazzada vegn la suga e la cuntrapaisa. Il motor e l'entira pilotaziun dal runal. Per che la suga saja stendida correct ston las pitgas vegnir stuschads. Ma quai saja betg lavurs nunpussaivlas ed els na quintian era betg cun recurs cunter quest project, di la presidenta dal cussegl d'administraziun Nora Zürcher.